## Naredba o homologaciji stražnjih ploča za označivanje teških i dugih vozila

### NN 17/1999 (18.2.1999.), Naredba o homologaciji stražnjih ploča za označivanje teških i dugih vozila

Temeljem članka 13. stavak 2., članka 17. stavak
2. i članka 23. stavak 4. Zakona o normizaciji (»Narodne
novine« broj 55/96) ravnatelj Državnog zavoda za normizaciju
i mjeriteljstvo donosi

**NAREDBU**

**O HOMOLOGACIJI STRAŽNJIH PLOČA ZA OZNAČIVANJE
TEŠKIH I DUGIH VOZILA**

I. PODRUČJE PRIMJENE

1. Stražnje ploče za označivanje teških
i dugih vozila moraju biti homologirane sukladno ovoj naredbi.

2. Odredbe ove naredbe odnose se na ploče za označivanje
teških i dugih vozila kategorija N2, N3 O3 i O4 . Te ploče
postavljaju se na stražnju stranu dugih i teških motornih
vozila i prikolica radi povećanja vidljivosti takvih vozila
odostraga.

II. ZAHTJEVI

3. Opći zahtjevi

3.1 Retroreflektirajuće/fluorescentne ploče za označivanje
moraju biti izrađene tako da zadovoljavajuće funkcioniraju
i da zadrže svoja svojstva u uobičajenim uvjetima
uporabe. Osim toga, ne smiju imati bilo kakvu pogrešku u
konstrukciji ili izradbi koja bi štetila njihovu učinkovitu
funkcioniranju ili održavanju u dobru stanju.

3.2 Sastavnice retroreflektirajućih/fluorescentnih ploča
ne smiju se moći lako rastavljati.

3.3 Način pričvršćivanja stražnje
ploče za označivanje mora biti takav da osigurava
čvrstu i trajnu vezu između stražnje ploče
za označivanje i stražnjega kraja vozila, na primjer
vijcima, zakovicama ili ljepilima.

3.4 Vanjska površina stražnje ploče za označivanje
mora biti lako dostupna za čišćenje. Površina
radi toga ne smije biti hrapava te ne smije imati izbočina
koje bi onemogućivale lako čišćenje.

4. Posebni zahtjevi (ispitivanja)

4.1 Stražnje ploče za označivanje moraju također
zadovoljavati zahtjeve s obzirom na oblik i nagib trakova te zahtjeve
s obzirom na kolorimetrijska, fotometrijska, fizikalna i mehanička
svojstva koji su dani u dodacima 5 - 12 Pravilnika ECE R 70.01.

4.2 Zavisno od vrste gradiva od kojeg su izrađene stražnje
ploče za označivanje, mjerodavna ustanova može
dopustiti da se ne izvrše određena nepotrebna ispitivanja,
pod uvjetom da to izuzeće navede u »bilješci«
na obavijesnom formularu o homologaciji.

III. ISPITIVANJE STRAŽNJIH PLOČA ZA OZNAČIVANJE

5. Ispitivanje ploča za označivanje u smislu ove
naredbe može provoditi samo ovlašteni laboratorij prema
zahtjevima Pravilnika broj 70 Ekonomskog povjerenstva Ujedinjenih
naroda za Europu, s izmjenama i dopunama koje su stupile na snagu
zaključno 3. siječnja 1998.1, koji je dodatak Ženevskom
sporazumu iz 1958. o prihvaćanju jednakih uvjeta za homologaciju
i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 70.01).

6. Pravilnik ECE R 70.01 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni
tekst dijelova tog pravilnika dan je u prijevodu na hrvatski jezik
u prilogu 1 ove naredbe.

IV. HOMOLOGACIJA STRAŽNJIH PLOČA ZA OZNAČIVANJE

7. Državni zavod za normizaciju i mjeriteljstvo provodi homologaciju
ploča za označivanje u smislu ove naredbe prema
Pravilniku ECE R 70.01.

V. PROVJERA SUKLADNOSTI

8. Provjera sukladnosti vozila sa zahtjevima ove naredbe provodi
se prema postupku koji je propisan Pravilnikom o homologaciji
vozila (»Narodne novine« broj 82/96, 107/96, 79/97,
132/97 i 58/98).

VII. PRIMJENA

9. Ova naredba stupa na snagu osmog dana nakon objave u »Narodnim
novinama«.

10. Danom stupanja na snagu ove naredbe prestaje važiti Naredba
o obveznoj homologaciji ploča za označivanje teških
i dugih vozila koje se postavljaju na stražnju stranu vozila
(»Narodne novine« br. 53/91).

11. U postupku provjere sukladnosti prihvaćaju se homologacije
izdane prema Pravilniku ECE R 70.00.

Klasa: 011-02/98-02/50
Urbroj: 558-04/7-98-1
Zagreb, 30. prosinca 1998.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić, dipl. ing.,** v. r.

\_\_\_\_\_\_\_\_\_\_\_\_\_\_\_\_\_

1 ECE dokumenti u kojima je objavljen tekst Pravilnika:
E/ECE/324 \_ E/ECE/TRANS/505Rev.1/Ad.69 (Izvorni Pravilnik, stupio na snagu 15. svibnja 1987.)
E/ECE/324 \_ E/ECE/TRANS/505Rev.1/Ad.69/Amend. (Dopuna 1, stupila na snagu 3. sijeČnja 1998.)

**PRILOG 1**

Pročišćeni tekst dijelova ECE pravilnika
broj 70
»JEDNAKE ODREDBE KOJE SE ODNOSE NA HOMOLOGACIJU STRAŽNJIH
PLOČA ZA OZNAČIVANJE TEŠKIH I DUGIH VOZILA1

s izmjenama i dopunama koje su stupile na snagu zaključno
3. siječnja 1998. u prijevodu na hrvatski jezik:

**PRAVILNIK ECE R 70.01**

Prijevod sadrži ove dijelove pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Označivanje

Točka 5. Homologacija

Točka 6. Opće specifikacije

Točka 7. Posebni zahtjevi (ispitivanja)

Točka 8. Izmjene i proširenje homologacije stražnjih
ploča za označivanje teških i dugih vozila

Točka 9. Sukladnost proizvodnje

Točka 11. Potpuna obustava proizvodnje

*Dodaci:*

Dodatak 1. CIE koordinatni sustav

Dodatak 2. Izjava koja se odnosi na dodijeljenu, odbijenu, proširenu
ili povučenu homologaciju ili potpunu obustavu proizvodnje
stražnje ploče za označivanje prema Pravilniku
70

Dodatak 3. Raspored homologacijskih oznaka

Dodatak 4. Postupak ispitivanja

Dodatak 5. Specifikacije oblika i dimenzija - oblik i dimenzije
retroreflektirajućih/fluorescentnih stražnjih ploča
za označivanje

Dodatak 6. Kolorimetrijske specifikacije

Dodatak 7. Fotometrijske specifikacije

Dodatak 8. Otpornost na vanjske utjecaje

Dodatak 9. Otpornost na toplinu

Dodatak 10. Krutost ploča

Dodatak 11. Vremenska stabilnost optičkih svojstava stražnjih
ploča za označivanje

Dodatak 12. Stražnje ploče za označivanje za
kamione i tegljače

Dodatak 13. Najmanji zahtjevi za postupke provjere sukladnosti
proizvodnje

\_\_\_\_\_\_\_\_\_\_\_\_\_\_\_\_\_\_\_

1Naslov izvornika na engleskom jeziku:
UNIFORM PROVISION CONCERNING THE APPROVAL OF REAR MARKING PLATES FOR HEAVY AND LONG VEHICLES

1. PODRUČJE PRIMJENE

Ove odredbe odnose se na homologaciju ploča za označivanje
koje se upotrebljavaju za povećanje vidljivosti odostraga
kod određenih teških motornih vozila i njihovih prikolica.

2. DEFINICIJE1

2.1. U smislu ovih odredaba primjenjuju se ove definicije:

2.1.1 *»Stražnja ploča za označivanje«*

Četvrtasta ploča karakterističnog uzorka
koja je obložena retroreflektirajućim i fluorescentnim
predmetima ili napravama.

2.1.2 *»Jedinični uzorak«*

Cijela završena ploča za označivanje pripremljena
za ugradbu na vozilo, i koja predstavlja postojeću proizvodnju.

2.1.3 *Razredi stražnjih ploča za označivanje*

1. razred: Stražnje ploče za označivanje za
teška motorna vozila (kamioni i tegljači) s naizmjeničnim
crvenim ili žutim retroreflektirajućim trakovima.

2. razred: Stražnje ploče za označivanje za
duga vozila (prikolice i poluprikolice) s crvenim fluorescentnim
rubom ili žutim retroreflektirajućim središtem.

3. razred: Stražnje ploče za označivanje za
teška motorna vozila (kamioni i tegljači) s naizmjeničnim
crvenim retroreflektirajućim i žutim retroreflektirajućim
trakovima.

4. razred: Stražnje ploče za označivanje za
duga vozila (prikolice i poluprikolice) s crvenim retroreflektirajućim
rubom i žutim retroreflektirajućim središtem.

2.2. **Retrorefleksija**

Retrorefleksija kod koje se zračenje odbija u smjerovima
bliskim smjeru iz kojega dolazi, zadržavajući u cijelosti
to svojstvo kod širokog opsega smjerova upadnog zračenja:

2.2.1 *»Retroreflektirajući predmet«*

Površina ili naprava koja odbija relativno veliki dio upadnog
zračenja kod usmjerenog osvjetljavanja.

2.2.2. *»Retroreflektirajuća naprava«*

Sklop pripremljen za ugradbu i koji se sastoji od jednog ili
više retroreflektirajućih optičkih dijelova.

2.3. **Definicije geometrijskih pojmova (vidi sliku 1 u dodatku
1)**

2.3.1. *»Referentno središte«*

Točka na retroreflektirajućoj površini ili
blizu nje koja je određena da bude središte naprave radi
specificiranja njenih svojstava.

2.3.2. *»Os osvjetljavanja«*

Dio crte od referentnog središta do izvora svjetlosti.

2.3.3 *»Os promatranja«*

Dio crte od referentnog središta do glave fotometra.

2.3.4 *»Kut promatranja (simbol a)«*

Kut između osi osvjetljavanja i osi promatranja. Kut promatranja
uvijek je pozitivan i kod retrorefleksije, ograničen je
na male kutove. Najveći raspon: 0 £
a
<
1800

2.3.5 *»»Poluravnina promatranja«*

Poluravnina koja počinje od osi osvetljivanja i koja sadrži
os promatranja.

2.3.6 *»Referentna os«*

Dio crte koja počinje od referentnog središta i koja
se upotrebljava za opisivanje kutnoga položaja retroreflektora.

2.3.7. *»Upadni kut (simbol b)«*

Kut između osi osvjetljavanja i referentne osi. Upadni kut
obično nije veći od 900 ali, radi potpunosti, njegov
raspon određen je izrazom 0 £
b
£
1800 . Radi potpunog određivanja njegova smjera taj je kut
određen s dvije sastavnice, b1
i b2.

2.3.8 *»Prva os«*

Os koja prolazi kroz referentno središte i okomita je na
poluravninu promatranja.

2.3.9 *»Prva sastavnica upadnog kuta (simbol b1 *)«**

Kut između osi osvjetljavanja i ravnine koja sadrži
referentnu os i prvu os.

Raspon: - 1800 <
b1
£
1800 .

2.3.10. *»Druga sastavnica upadnog kuta (simbol b2 *)«**

Kut između ravnine koja sadrži poluravninu promatranja
i referentne osi.

Raspon: - 900 £
b2
£
900 .

2.3.11. *»Druga os«*

Os koja prolazi kroz referentno središte i okomita je i
na prvu os i na referentnu os. Pozitivni smjer druge osi leži
u poluravnini promatranja ako je - 900 <
b1
<
900, kao što je prikazano na slici 1. u dodatku 1.

2.3.12. *»Kut vrtnje e«*

Kut vrtnje uzorka oko njegove uspravne osi iz središta od
nekog navoljno određenoga položaja u protivnom smjeru
od kazaljke na satu (-e)
ili u smjeru kazaljke na satu (+e),
gledano u smjeru osvjetljavanja. Ako retroreflektirajući
predmeti ili naprave imaju oznaku (npr. TOP), ta se oznaka odnosi
na početni položaj. Kut vrtnje e
leži u rasponu - 1800 <
e
£
1800.

2.4. **Definicija fotometrijskih naziva**

2.4.1 *»Koeficijent retrorefleksije (R')*

Količnik koeficijenta jačine osvjetljenja R ravne
retroreflektirajuće površine i površine A. Obilježava
se simbolom R' (R' = I/E^·A). Koeficijent R' izražava se u kandelama po luksu
i m2(cd · lx-1 · m-2 ).

2.4.2. *»Kutni promjer uzorka retroreflektora (simbol h)«*

Kut koji leži nasuprot najvećoj dimenziji uzorka
retroreflektora, s vrhom u središtu svjetlosnog izvora ili
u središtu glave fotometra.

2.4.3. *»Faktor svjetljivosti (luminancije)«*

Odnos svjetljivosti razmatranoga tijela i svjetljivosti idealnoga
tijela s obzirom na rasipanje svjetla, pod istim uvjetima osvjetljenja
i promatranja.

2.5. **Fluorescencija**

Kada određene tvari dospiju blizu izvora ultraljubičastog
ili plavog svjetla, tada emitiraju zračenja koja su gotovo
uvijek blizu valne duljine veće od one koja stvara efekt.
Taj se fenomen naziva fluorescencija. Po danu i u sumraku fluorescentne
su boje sjajnije nego uobičajene boje jer odbijaju dio
dolazećeg svjetla i dopunski emitiraju svjetlo. Po noći
nisu svjetlije od uobičajenih boja.

2.6 **Opis goniometra**

Goniometar koji se može upotrebljavati za mjerenje retrorefleksije
u C/E geometriji prikazan je u dodatku 1 slika 2. Na tome prikazu
navoljno je pokazan položaj glave fotometra okomito iznad
izvora svjetlosti. Prikazano je da prva os mora biti nepomična
i vodoravna te postavljena okomito na poluravninu promatranja.
Može se upotrijebiti bilo koji raspored sastavnica koji je
istovrijedan prikazanom.

2.7. **Definicija »tipa«**

Stražnje ploče za označivanje različitih
tipova ploče su za označivanje koje se razlikuje
u ovim bitnim značajkama:

2.7.1 trgovački naziv ili oznaka

2.7.2 značajke retroreflektirajućih predmeta

2.7.3 značajke fluorescentnih predmeta

2.7.4 dijelovi koji mogu štetno djelovati na svojstva retroreflektirajućih
predmeta ili naprava.

2.7.5 Razlike stražnjih ploča za označivanje
po obliku i dimenzijama ne tvore različiti tip.

\_\_\_\_\_\_\_\_\_\_\_\_\_\_\_\_\_\_\_

1Definicije tehniČkih naziva odgovaraju definicijama koje je prihvatilo
Međunarodno povjerenstvo za rasvjetu ("International Commission on Illumination") – (CIE): vidi
TehniČki izvjeŠtaj za retrorefleksiju ("Technical Report on Retroreflection") broj 54 (1982).

**3. ZAHTJEV ZA HOMOLOGACIJU**

3.1 Zahtjev za homologaciju tipa stražnje ploče za
označivanje mora podnijeti proizvođač ili, ako
je potrebno, njegov pravovaljano ovlašten predstavnik, i
mora biti popraćen:

3.1.1 crtežima, u tri primjerka, dostatno podrobnim da omoguće
identifikaciju tipa. Crteži moraju prikazivati geometrijski
položaj u koji treba postaviti ploču za označivanje
na stražnjem kraju vozila. Također moraju prikazivati
mjesto predviđeno za homologacijski broj i identifikacijski
simbol u kružnici homologacijske oznake

3.1.2 kratkim opisom s tehničkim specifikacijama za predmete
od kojih su izrađene retroreflektirajuće površine

3.1.3 kratkim opisom s tehničkim specifikacijama za predmete
od kojih su izrađene fluorescentne površine

3.1.4 uzorcima retroreflektirajućih i fluorescentnih površina;
broj uzoraka koje treba dostaviti dan je u dodatku 4.

3.2 Mjerodavna ustanova mora provjeriti postojanje zadovoljavajućih
dogovora radi osiguranja djelotvorna nadzora nad sukladnošću
proizvodnje prije izdavanja homologacije tipa.

4. OZNAČIVANJE

4.1 Svaka ploča za koju je zatražena homologacija
mora imati:

4.1.1 trgovački naziv ili znak podnositelja zahtjeva

4.1.2 na pločama kod kojih retroreflektirajući sustav
nije svesmjeran natpis »TOP« vodoravno ispisan na dijelu
ploče za koji je predviđeno da bude najviši dio
ploče kad se ugradi na vozilo.

4.2 Oznake moraju biti nanesene ili na retroreflektirajuću
ili fluorescentnu površinu ploče, ili na rub ploče,
i moraju biti vidljive izvana kad se ploča za označivanje
ugradi na vozilo.

4.3 Oznake moraju biti lako čitljive i neizbrisive.

5. HOMOLOGACIJA

5.1 Ako ploče za označivanje za koje je zatražena
homologacija prema točki 4. zadovoljavaju sve zahtjeve
ovoga pravilnika, mora se izdati homologacija toga tipa ploče
za označivanje.

5.2 Svaki homologirani tip dobiva svoj homologacijski broj. Prve
dvije znamenke (sada 00 za Pravilnik u izvornom obliku) moraju
označivati broj niza izmjena ili dopuna koji sadrži
najnovije veće tehničke izmjene ili dopune ovoga
pravilnika objavljene do vremena izdavanja homologacije. Ista
ugovorna strana ne smije označiti istim brojem drugi tip
stražnje ploče za označivanje.

5.3 Obavijest o homologaciji ili o odbijanju ili proširenju
homologacije za određeni tip stražnje ploče za
označivanje po ovom pravilniku mora biti dostavljena stranama
u Sporazumu iz 1958. godine koje primjenjuju ovaj pravilnik s
pomoću formulara koji je u skladu s modelom danim u dodatku
2 ovoga pravilnika i s crtežom uz taj dodatak koji je dostavio
podnositelj zahtjeva za homologaciju, na formatu koji nije veći
od formata A4 (210 x 297 mm) ili savijenog na taj format, po mogućnosti
u mjerilu 1:1.

5.4 Na svaku ploču za označivanje koja odgovara
tipu koji je homologiran prema ovom pravilniku, osim oznaka koje
su propisane u točki 4.1, mora se postaviti:

5.4.1 međunarodna homologacijska oznaka koja se sastoji od:

5.4.1.1 kružnice oko slova »E«, iza kojeg se nalazi
razlikovni broj države koja je odobrila homologaciju2

5.4.1.2 homologacijskoga broja.

5.5 Homologacijska oznaka mora biti jasno čitljiva i neizbrisiva.

5.6 U dodatku 3 ovoga pravilnika prikazan je primjer izgleda homologacijske
oznake.

\_\_\_\_\_\_\_\_\_\_\_\_\_\_\_\_\_\_\_

21 za NjemaČku, 2 za Francusku, 3 za Italiju, 4 za Nizozemsku, 5 za švedsku, 6 za Belgiju,
7 za MaĐarsku, 8 za čeŠku republiku, 9 za španjolsku, 10 za Jugoslaviju, 11 za Ujedinjeno
Kraljevstvo, 12 za Austriju, 13 za Luksemburg, 14 za švicarsku, 15 (prazno), 16 za NorveŠku,
17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku
Federaciju, 23 za Grčku, 24 (prazno), 25 za Hrvatsku, 26 za Sloveniju, 27 za Slovačku, 28
za Bjelorusiju, 29 za Estoniju, 30 (prazno), 31 za Bosnu i Hercegovinu, 32–36 (prazno) i
37 za Tursku. Iduće brojeve po redu treba dodjeljivati ostalim državama po kronološkom redu
po kojem one ratificiraju Sporazum o prihvaćanju jednakih uvjeta za homologaciju i
međusobno priznavanje homologacije opreme i dijelova motornih vozila ili po kojem se one
slažu s tim sporazumom, a tako određeni brojevi bit će priopćeni od strane Glavnoga
tajništva Ujedinjenih naroda ugovornim stranama u tom Sporazumu.

6. OPĆE SPECIFIKACIJE

6.1. Retroreflektirajuće/fluorescentne ploče za označivanje
moraju biti izrađene tako da zadovoljavajuće funkcioniraju
i da zadrže svoja svojstva u uobičajenim uvjetima
uporabe. Osim toga, ne smiju imati bilo kakvu pogrešku u
konstrukciji ili izradbi koja bi štetila njihovu učinkovitu
funkcioniranju ili održavanju u dobru stanju.

6.2 Sastavnice retroreflektirajućih/fluorescentnih ploča
ne smiju se moći lako rastavljati.

6.3 Način pričvršćivanja stražnje
ploče za označivanje mora biti takav da osigurava
čvrstu i trajnu vezu između stražnje ploče
za označivanje i stražnjega kraja vozila, na primjer
vijcima, zakovicama ili ljepilima.

6.4 Vanjska površina stražnje ploče za označivanje
mora biti lako dostupna za čišćenje. Površina
radi toga ne smije biti hrapava te ne smije imati izbočina
koje bi onemogućivale lako čišćenje.

7. POSEBNI ZAHTJEVI (ISPITIVANJA)

7.1 Stražnje ploče za označivanje moraju također
zadovoljavati zahtjeve s obzirom na oblik i nagib trakova te zahtjeve
s obzirom na kolorimetrijska, fotometrijska, fizikalna i mehanička
svojstva koji su dani u dodacima 5-12 ovoga pravilnika.

7.2 Zavisno od vrste gradiva od kojeg su izrađene stražnje
ploče za označivanje, mjerodavna ustanova može
dopustiti da se ne izvrše određena nepotrebna ispitivanja,
pod uvjetom da to izuzeće navede u »bilješci«
na obavijesnom formularu o homologaciji.

8. PREINAKA I PROŠIRENJE HOMOLOGACIJE STRAŽNJIH PLOČA
ZA OZNAČIVANJE TEŠKIH I DUGIH VOZILA

8.1 Svaka preinaka tipa stražnje ploče za označivanje
mora biti prijavljena mjerodavnoj ustanovi koja je homologirala
taj tip. Ta ustanova može tada:

8.1.1 ili smatrati da nije vjerojatno da će učinjene
preinake imati znatne nepovoljne učinke te da u svakom
slučaju tip naprave još uvijek zadovoljava zahtjeve

8.1.2 ili zahtijevati daljnji izvještaj o ispitivanju od
tehničkih ustanova odgovornih za provedbu ispitivanja.

8.2 Potvrda ili odbijanje homologacije, uz navođenje preinaka,
moraju biti priopćeni s pomoću postupka navedena u
točki 5.3 stranama (državama supotpisnicama) Sporazuma
koje primjenjuju ovaj pravilnik.

8.3 Mjerodavna ustanova koja je izdala proširenje homologacije
mora dodijeliti serijski broj tom proširenju i o tom obavijestiti
ostale strane Sporazuma iz 1958. godine koje primjenjuju ovaj
pravilnik s pomoću obavijesnog formulara sukladnog modelu
iz dodatka 2 ovoga pravilnika.

9. SUKLADNOST PROIZVODNJE

Postupci provjere sukladnosti moraju biti sukladni postupcima
navedenim u dodatku 2 Sporazuma (E/ECE/324 - E/TRANS/505/Rev.2)
uz ove zahtjeve:

9.1 Svaka stražnja ploča za označivanje homologirana
prema ovom pravilniku mora biti proizvedena u skladu s homologiranim
tipom zadovoljavanjem zahtjeva iz točaka 6. i 7.

9.2 Najmanji zahtjevi za provjeru sukladnosti postupaka nadzora
nad proizvodnjom moraju biti sukladni zahtjevima navedenim u dodatku
13 ovoga pravilnika.

9.3 Najmanji zahtjevi za uzimanje uzoraka od strane nadglednika
moraju biti sukladni zahtjevima navedenim u dodatku 14 ovoga pravilnika.

9.4 Mjerodavna ustanova koja je izdala homologaciju tipa može
u bilo koje vrijeme provjeriti metode nadzora nad sukladnošću
koje se primjenjuju u svakom proizvodnom pogonu. Uobičajena
je učestalost tih provjera jednom u dvije godine.
![](dodatni/371893.gif)
![](dodatni/371894.gif)

DODATAK 2

**IZJAVA**

                                                    (Najveći format:
A4 (210 x 297 mm))
                                                                          izdana
od:

E... 1/                                                                                      ..........................................

                                                                                                  ..........................................

                                                                                                  ..........................................

koja se odnosi na: 2/ izdanu homologaciju

                               proširenu homologaciju

                               odbijenu homologaciju

                               povučenu homologaciju

                               potpunu obustavu proizvodnje

tipa stražnje ploče za označivanje prema Pravilniku br. 70.

Homologacija br. ...................... Proširenje br. .......................................................

1. Trgovački naziv ili oznaka stražnje ploče za

označivanje: ....................................................................................................

2. Tip stražnje ploče za označivanje: ....................................................................

2.1 Razred stražnje ploče za označivanje: ..............................................................

3. Naziv i adresa proizvođača: ............................................................................

4. Ako je potrebno, ime i adresa predstavnika

proizvođača: ....................................................................................................

5. Podvrgnuto homologaciji dana: ......................................................................

6. Tehnička ustanova odgovorna za provedbu homologacijskih ispitivanja:
.......

7. Datum izvještaja o ispitivanju: .......................................................................

8. Broj izvještaja o ispitivanju: ...........................................................................

9. Bilješke: ........................................................................................................

10. Vozila za koja je namijenjena ugradba naprave (ako je predviđeno):
............

11. Homologacija izdana / odbijena / proširena /

povučena ........................................................................................................

12. Razlog (razlozi) za proširenje (ako ga ima): .................................................

13. Položaj homologacijske oznake: ....................................................................

14. Mjesto: ........................................................................................................

15. Datum: ........................................................................................................

16. Potpis: .........................................................................................................

17. Popis dokumenata pohranjenih u upravnoj službi koja je izdala homologaciju

priložen je ovoj izjavi.

\_\_\_\_\_\_\_\_\_\_\_\_\_\_\_\_\_\_\_

1Razlikovni broj države koja je izdala/proširila/odbila/povukla homologaciju (vidi odredbe u ovom pravilniku).
2Precrtati nepotrebno.
![](dodatni/371895.gif)

Stražnja ploča za označivanje za spora vozila
na koju je postavljena gornja homologacijska oznaka bila je homologirana
u Nizozemskoj (E 4) s homologacijskim brojem 01148. Prve dvije
znamenke homologacijskoga broja pokazuju da je homologacija bila
izdana u skladu sa zahtjevima ovoga pravilnika koji je uključivao
01 niz izmjena ili dopuna. Simbol »RF« pokazuje da su
stražnje ploče za označivanje razreda 1 ili
2 (retroreflektirajući/fluorescentni predmeti). Stražnje
ploče za označivanje razreda 3 ili 4 (samo retroreflektirajući
predmeti) moraju se označiti simbolom »RR«.

Napomena: Homologacijski broj i dopunski simbol moraju biti postavljeni
u blizini kruga i iznad ili ispod slova »E« ili lijevo
ili desno od toga slova. Znamenke homologacijskoga broja moraju
biti na istoj strani u odnosu na slovo »E« i orijentirane
u istom smjeru. Homologacijski broj i dopunski simbol moraju se
postaviti međusobno dijametralno suprotno. Treba izbjegavati
uporabu rimskih brojeva kako bi se izbjegla bilo kakva zamjena
s drugim simbolima.

DODATAK 4

POSTUPAK ISPITIVANJA

UZORCI ZA ISPITIVANJE

1. Dvije velike stražnje ploče za označivanje
s trakovima u obliku slova V za kamione i tegljače i dvije
velike stražnje ploče za označivanje prikolica
i poluprikolica (ili njima istovjetne manje ploče) moraju
biti dostavljene ispitnom laboratoriju radi obavljanja raznih
ispitivanja.

2. Uzorci za ispitivanje moraju predstavljati postojeću
proizvodnju te moraju biti proizvedeni sukladno preporukama proizvođača
retroreflektirajućih ili retroreflektirajućih/fluorescentnih
predmeta ili naprava.

3. Nakon provjere općih zahtjeva (točka 6. Pravilnika)
i specifikacija za oblik i dimenzije (dodatak 5) moraju se ispitati
na otpornost na toplinu prema postupku opisanom o dodatku 9 ovoga
pravilnika, prije ispitivanja koja su opisana u dodacima 6, 7
i 8.

4. Fotometrijska i kolorimetrijska mjerenja mogu se izvršiti
na istom uzorku.

5. Uzorci koji nisu bili podvrgnuti nekom ispitivanju mogu se
upotrijebiti za druga ispitivanja.

DODATAK 5

SPECIFIKACIJE OBLIKA I DIMENZIJA

OBLIK I DIMENZIJE RETROREFLEKTIRAJUĆIH/FLUORESCENTNIH STRAŽNJIH
PLOČA ZA OZNAČIVANJE

1. Oblik: Ploče za ugradbu odostraga na vozila moraju biti
četvrtastog oblika.

2. Uzorak: Ploče za ugradbu na prikolice i poluprikolice
moraju imati podlogu žute boje s crvenim fluorescentnim ili
retroreflektirajućim rubom.

Na pločama za ugradbu na vozila koja nisu zglobna (tegljači
i kamioni) moraju se izmjenjivati kosi žuti retroreflektirajući
i crveni fluorescentni ili retroreflektirajući trakovi raspoređeni
»u obliku slova V«.

3. Dimenzije: Najmanja ukupna zbrojena dužina jednog kompleta
stražnjih ploča za označivanje koji se sastoji
samo od jedne, dvije ili četiri ploče za označivanje
s retroreflektirajućim i fluorescentnim predmetima može
biti 1130 mm, a najveća ukupna dužina 2 300 mm.

3.1. Širina stražnje ploče za označivanje
mora biti:

- za tegljače i kamione: 140 ±
10 mm

- za prikolice i poluprikolice: 200+30-5 mm

3.2. Duljina svake stražnje ploče za označivanje
u jednom kompletu od dvije ploče za kamione i tegljače,
kao što je prikazano na slikama 1b) i 1c) u dodatku 12, može
biti smanjena do najmanje 140 mm, pod uvjetom da se širina
poveća tako da površina svake ploče za označivanje
bude između 735 cm² i 1725 cm² te da ploče
za označivanje budu četvrtaste.

3.3. Širina fluorescentnog ruba stražnjih ploča
za označivanje za prikolice i poluprikolice mora biti
40 ± 1 mm.

3.4. Nagib kosih trakova na ploči mora biti 450 ±
50 . Širina trakova mora biti 100 ±
2,5 mm.

3.5. Stražnje ploče za označivanje koje se
isporučuju u kompletu moraju biti sparene.

Propisani oblici, uzorci i dimenzije pokazani su na slikama 1
i 2 u dodatku 12 ovoga pravilnika.

DODATAK 6

KOLORIMETRIJSKE SPECIFIKACIJE

1. Stražnje ploče za označivanje za teška
vozila i prikolice moraju biti sastavljene od žutih retroreflektirajućih
i crvenih retroreflektirajućih ili žutih retroreflektirajućih
i crvenih fluorescentnih predmeta ili naprava.

2. *Žuti ili crveni retroreflektirajući predmet*

2.1. Kod mjerenja spektrofotometrom prema odredbama *CIE*
dokumenta broj 15 (1971) i osvjetljenja *CIE* etalonom osvjetljenja
D65 pod kutom 450 u odnosu na okomicu i promatrano u smjeru okomice
(geometrija 45/0) boja predmeta u novim uvjetima mora se nalaziti
u području koje je određeno koordinatama boje u tablici
1 te mora odgovarati faktoru svjetljivosti (luminancije).

*Tablica 1*

**Koordinate boje x i y**

|  |  |  |  |  |  |  |
| --- | --- | --- | --- | --- | --- | --- |
| Boja |  | 1 | 2 | 3 | 4 | Faktor      svjetljivosti b |
| Žuta | x   y | 0,545     0,454 | 0,487    0,423 | 0,427      0,483 | 0,465     0,534 | >0,16 |
| Crvena | x   y | 0,545    0,310 | 0,487    0,423 | 0,427    0,483 | 0,465    0,345 | >0,03 |

2.2. Kod osvjetljavanja CIE etalonom osvjetljenja A s upadnim kutem
b1 = b2
= 00 ili, ako to pravi bezbojnu relektirajuću površinu, s kutem
b1 = ± 50 i b2
= 00 , te mjerenja kod kuta promatranja 20ž, boja predmeta u
novim uvjetima mora se nalaziti u području koje je određeno koordinatama
boje u tablici 2:

*Tablica 2*

**Koordinate boje x i y**

```
        Boja            1       2       3       4
        Žuta    x       0,585   0,487   0,427   0,505
                y       0,385   0,423   0,483   0,534
        Crvena  x       0,720   0,487   0,427   0,465
                y       0,258   0,423   0,483   0,335

```

Napomena: Pitanje boja retroreflektirajućih predmeta za noć zasad se
proučava u *CIE* tehničkom odboru (TC) 1.6 (*CIE* Tehnički odbor
1.6); gornje granice zbog toga su privremene i promijenit će se kad*CIE* TC 1.6 završi svoj rad.

3. *Crveni fluorescentni predmet*

3.1. Kod mjerenja spektrofotometrom prema odredbama *CIE* dokumenta
broj 15 (1971) i višebojnog osvjetljenja *CIE* etalonom osvjetljavanja
D65 pod kutom 450 u odnosu na okomicu i promatrano u smjeru okomice (geometrija
45/0), boja predmeta u novim uvjetima mora se nalaziti u području koje
je određeno koordinatama boje u tablici 3 i odgovarati faktoru svjetljivosti
(luminancije).

*Tablica 3*

**Koordinate boje x i y**

```
        Boja            1       2       3       4               Faktor
                                                                svjetljivosti
        Crvena          x       0,690   0,487   0,427   0,655   > 0,30
                        y       0,310   0,423   0,483   0,345

```

4. Zadovoljavanje kolorimetrijskih specifikacija mora se provjeriti
poredbenim vizualnim pregledom.

Ako nakon tog ispitivanja bude što dvojbeno, treba provjeriti
sukladnost kolorimetrijskoj specifikaciji određivanjem trikromatskih
koordinata na najdvojbenijem uzorku.

DODATAK 7

FOTOMETRIJSKE SPECIFIKACIJE

1. *Fotometrijske značajke*

1.1. Kod osvjetljavanja CIE etalonom osvjetljenja A i mjerenja
prema preporuci CIE tehničkog odbora 2.3 (CIE publikacija
broj 54, 1982) koeficijent retrorefleksije Rž u kandelama
po četvornom metru i luksu žuta retroreflektirajuća
površina u novim uvjetima, mora najmanje biti kao što
je navedeno u tablicama 1 ili 2, zavisno od razreda.

Naprave razreda 1. i razreda 2. moraju zadovoljiti vrijednosti
iz tablice 1, a naprave razreda 3. i razreda 4. vrijednosti iz
tablice 2.

*Tablica 1*

**Koeficijent retrorefleksije R' (cd·m-2·1x-1)**

```

Kut promatranja a		Upadni kut b
	['] 				[0]

	20'			b1	00	00	00	00
				b2	50	300	400	600

	Koeficijent R'		Boja:
	[cd·m-2·1x-1]		žuta	300	180	75	10

```

*Tablica 2*

**Koeficijent retrorefleksije R' (cd·m-2·1x-1)**

```

Kut promatranja a		Upadni kut b
	['] 				[0]

	20'			b1	00	00	00	00
				b2	50	300	400	600

	Koeficijent R'		Boja:
	[cd·m-2·1x-1]		žuta	300	180	75	10
				crvena	10	7	4	-
```

1.2. Kut tetive na uzorku ne smije biti veći od 80'.

1.3. Faktor svjetljivosti (luminancije)

Faktor svjetljivosti b
najmanje mora biti kao što je navedeno u tablici 3:

*Tablica 3*

**Faktor osvjetljivanja b**

```

	Boja 		Faktor svjetljivosti b

	Crvena 			>  0,03

	Žuta 			>  0,16
```

DODATAK 8

OTPORNOST NA VANJSKE UTJECAJE

1. *Otpornost na atmosferske utjecaje*

1.1. Postupak - Za svako ispitivanje uzimaju se dva uzorka (jedinični
uzorak, vidi točku 2.1.2. ovoga pravilnika). Jedan uzorak
treba čuvati u tamnom i suhom spremniku za potonju uporabu
kao »referentnog neosvijetljenog uzorka«. Drugi uzorak
treba osvijetliti izvorom osvjetljenja sukladno točki 4.3.1.
norme ISO 105-B02:1978; retroreflektirajući predmet treba
osvijetljavati dok etalon plave boje broj 7 ne izblijedi do broja
4 na ljestvici sive boje i fluorescentni predmet dok etalon plave
boje broj 5 ne izblijedi do broja 4 na ljestvici sive boje. Nakon
tog ispitivanja, taj uzorak treba isprati u otopini neutralnog
deterdženta, osušiti i zatim pregledati radi provjere
sukladnosti sa zahtjevima koji su dani u točkama 1.2. do
1.4.

1.2. Vizualni izgled - Površina osvijetljenoga dijela uzorka
ne smije imati nikakve pukotine, ljuštenje, rupičavost,
mjehuravost, odslojavanje, krivljenje, izbjeljenje, šarenilo
ili hrđanje. Nije dopušteno linearno skupljanje u bilo
kojem smjeru veće od 0,5% niti nedostatna prionljivost kao
što je odljepljivanje ruba.

1.3. Trajnost boje - Boje na osvijetljenim uzorcima moraju i dalje
ispunjavati zahtjeve dane u tablicama 1, 2 i 3 u dodatku 6.

1.4. Djelovanje na koeficijent retrorefleksije retroreflektirajućih
predmeta:

1.4.1. Za tu provjeru treba izvršiti mjerenja samo kod kuta
promatranja 20' i upadnog kuta 50 postupkom koji je dan u
dodatku 7.

1.4.2. Koeficijent retrorefleksije uzorka nakon sušenja treba
biti manji od 80% vrijednosti dane u tablici 1 u dodatku 7.

1.4.3. Uzorak zatim treba izložiti simuliranoj kiši
i njegov koeficijent retrorefleksije u tim uvjetima ne smije biti
manji od 90% vrijednosti koja se dobije mjerenjem na suhom uzorku,
kao što je objašnjeno u gornjoj točki 1.4.2.

2. *Otpornost na hrđanje* (ISO norma 3768)

2.1. Jedan dio uzorka treba izložiti djelovanju solne kupke
u trajanju 48 sati, s dva razdoblja izlaganja po 24 sata, s prekidom
od dva sata u kojem je dopušteno da se uzorak osuši.

Solnu kupku treba napraviti raspršivanjem na temperaturi
35 ± 2 0 C solne otopine dobivene
otapanjem 5 težinskih dijelova natrijeva klorida u 95 dijelova
destilirane vode koja ne sadrži više od 0,02 postotka
nečistoća

2.2. Odmah nakon završenog ispitivanja taj uzorak ne smije
pokazati znakove hrđanja koji bi se mogli povezati s umanjenjem
djelotvornosti naprave.

2.2.1. Koeficijent retrorefleksije Rž retroreflektirajućih
površina kad se izmjeri kao što je navedeno u točki
1. dodatka 7, nakon što uzorak odleži 48 sati, kod upadnog
kuta 50 i kuta promatranja 20', ne smije biti manji od vrijednosti
koja je dana u tablici 1 dodatka 7. Površinu treba očistiti
prije mjerenja radi skidanja taloga soli iz solne kupke.

3. *Otpornost na goriva*

Jedan dio jediničnog uzorka koji nije kraći od 300
mm treba potopiti u trajanju od jedne minute u mješavinu
n-heptana i toluola, s omjerom 70 prema 30 obujamskih postotaka.
Nakon što se izvadi, površinu treba osušiti brisanjem
s mekom tkaninom; na površini nije dopuštena nikakva
vidljiva promjena koja bi joj mogla umanjiti djelotvornost.

4. *Čvrstoća ljepljenja* (u slučaju kada
se upotrebljavaju predmeti koji se lijepe ili nanose)

4.1. Prionjivost retroreflektirajućih i fluorescentnih proizvoda
u obliku folije ili koji se nanose mora se odrediti.

4.2. Proizvodi koji se nanose, bez obzira na vrstu, ne smiju biti
odvojivi bez alata ili bez oštećenja.

4.3. Sila koja je potrebna za odvajanje proizvoda u obliku folije
(ljepljiva folija) od podloge ne smije biti manja od 10 N po 25
mm širine, kod ispitivanja brzinom od 300 mm po minuti.

5. *Otpornost na vodu*

Jedan dio jediničnog uzorka koji nije kraći od 300
mm treba potopiti u trajanju od 18 sati u destiliranu vodu temperature
35 ±
2 0C; nakon što se izvadi iz kupke treba ga sušiti 24
sata u uobičajenim laboratorijskim uvjetima. Nakon završetka
ovog ispitivanja treba ga pregledati. Unutar pojasa širine
10 mm od ruba nisu dopuštena oštećenja koja bi
mogla umanjiti djelotvornost ploče.

6. *Otpornost na udar* (osim za plastične prizmatične
retroreflektore)

Kad čelična kuglica promjera 25 mm padne s visine
2 m na retroreflektirajuće i fluorescentne površine
oslonjene ploče, kod okolne temperature 23 ±
2 0C, na predmetu nisu dopuštene pukotine ili odvajanje od
podloge na rastojanju većem od 5 mm od mjesta udara.

7. *Čišćenje*

Ispitni uzorak koji je namazan mješavinom deterdžentnog
ulja za podmazivanje i grafita mora se moći lako očistiti
bez oštećenja retroreflektirajućih i fluorescentnih
površina brisanjem blagom alifatskom otopinom kao što
je n-heptan, a nakon toga ispiranjem neutralnim deterdžentom.

DODATAK 9

OTPORNOST NA TOPLINU

1. Dio uzorka duljine koja nije manja od 300 mm treba držati
12 sati (kod plastičnih prizmatičnih retroreflektora
to vrijeme mora biti 48 sati) u suhoj atmosferi na temperaturi
65 ± 20 C, nakon čega uzorak treba hladiti 1 sat do
temperature 23 ± 20 C. Zatim treba ga držati 12 sati
na temperaturi -20±20 C.

1.1. Uzorak treba pregledati nakon što odleži 4 sata
u uobičajenim laboratorijskim uvjetima.

2. Nakon tog ispitivanja nisu dopuštene vidljive pukotine
ili primjetno iskrivljenje površina, posebice na optičkim
dijelovima.

DODATAK 10

KRUTOST PLOČA

1. Stražnja ploča za označivanje mora biti
postavljena na dva oslonca tako da ti oslonci budu usporedni s
kraćim rubom ploče i da rastojanje obaju oslonaca
od konture ploče ne smije prekoračiti L/10, gdje
je L najveća vanjska dimenzija ploče. Ploču
nakon toga treba opteretiti vrećicama sa sačmom ili
suhim pijeskom do postizanja kontinuiranog opterećenja od
1,5 kN/m2;. Progib ploče mora se izmjeriti na polovini
rastojanja između oslonaca.

2. Kod tog ispitivanja najveći otklon ploče kod ispitnog
opterećenja ne smije biti veći od jedne četrdesetine
rastojanja između oslonaca i zaostalog otklona nakon rasterećenja
ne smije biti veći od jedne petine otklona izmjerenoga pod
opterećenjem.

DODATAK 11

VREMENSKA STABILNOST OPTIČKIH SVOJSTAVA1 STRAŽNJIH
PLOČA ZA OZNAČIVANJE

1. Mjerodavna ustanova koja je izdala homologaciju mora imati
pravo ispitati stabilnost optičkih svojstava stražnjih
ploča za označivanje u uporabi.

2. Mjerodavne ustanove zemalja, osim zemlje u kojoj je izdana
homologacija, mogu provesti slična ispitivanja na njihovim
područjima. Ako neki tip stražnje ploče za
označivanje u uporabi pokazuje sustavnu pogrešku,
te ustanove moraju dostaviti sve dijelove koji su skinuti radi
pregleda mjerodavnoj ustanovi koja je izdala homologaciju sa zahtjevom
da im dostavi svoje mišljenje.

3. U nedostatku drugih kriterija, pojam »sustavna pogreška«
nekoga tipa stražnje ploče za označivanje u
uporabi treba interpretirati sukladno nakani točke 6.1
ovoga pravilnika.

\_\_\_\_\_\_\_\_\_\_\_\_\_\_\_\_\_\_\_

1 Usprkos važnosti ispitivanja koja se provode radi provjere
vremenske stabilnosti optičkih svojstava stražnjih
ploča za označivanje, sa sadašnjom razinom
znanja još nije moguće odrediti tu stabilnost pomoću
laboratorijskih ispitivanja ograničenog trajanja.
![](dodatni/371896.gif)
![](dodatni/371897.gif)

DODATAK 13

NAJMANJI ZAHTJEVI ZA POSTUPKE PROVJERE SUKLADNOSTI PROIZVODNJE

1. OPĆI ZAHTJEVI

1.1 Sukladnost sa zahtjevima smatra se zadovoljavajućom
što se tiče u pogledu mehaničkih svojstava
i geometrije ako odstupanja nisu veća od neizbježnih
proizvodnih odstupanja u odnosu na zahtjeve ovoga pravilnika.

1.2 Sukladnost s obzirom na fotometrijske značajke smatra
se postignutom kod masovne proizvodnje stražnjih ploča
za označivanje ako kod ispitivanja fotometrijskih značajki
bilo koje nasumce odabrane stražnje ploče za označivanje
izmjerena vrijednost nepovoljno ne odstupa više od 20% od
vrijednosti propisanih u ovom pravilniku.

1.3 Koordinate boje moraju biti zadovoljene.

2. NAJMANJI ZAHTJEVI ZA PROIZVOÐAČEVU PROVJERU SUKLADNOSTI

Posjednik homologacije mora izvršiti sljedeća ispitivanja
u odgovarajućim vremenskim razmacima za svaki tip stražnje
ploče za označivanje. Ispitivanja treba izvršiti
sukladno odredbama ovoga pravilnika.

Ako ijedan uzorak pokaže nesukladnost s obzirom na tip odgovarajućeg
ispitivanja, treba uzeti sljedeće uzorke i ispitati ih.
Proizvođač treba poduzeti korake radi osiguranja sukladnosti
odgovarajuće proizvodnje.

*2.1 Vrsta ispitivanja*

Ispitivanja sukladnosti u ovom pravilniku moraju obuhvatiti fotometrijske
i kolorimetrijske značajke te ispitivanje otpornosti na
atmosferske utjecaje tih značajki.

*2.2 Metode ispitivanja*

2.2.1 Ispitivanja se moraju provesti sukladno metodama danim u
ovom pravilniku.

2.2.2 Istovrijedne metode mogu se jednako upotrebljavati u bilo
kojem ispitivanju kod provjere sukladnosti koju provodi proizvođač
ako ih odobri ustanova odgovorna za homologacijska ispitivanja.
Proizvođač je odgovoran za dokazivanje da su primijenjene
metode istovrijedne metodama propisanim u ovom pravilniku.

2.2.3 Primjena točaka 2.2.1 i 2.2.2 zahtijeva redovito
usmjeravanje ispitne opreme i njezinu usuglašenost s mjerenjima
koja provede mjerodavna ustanova.

2.2.4 Mjerodavne metode moraju u svim slučajevima biti
metode u ovom pravilniku, posebice za potrebe zakonske provjere
i uzimanja uzoraka.

*2.3 Postupak uzimanja uzoraka*

Uzorci stražnjih ploča za označivanje moraju
se odabrati nasumce iz proizvodnje jedne ujednačene serije.
Ujednačena serija znači skup stražnjih ploča
za označivanje istog tipa, koji je određen sukladno
proizvođačevim proizvodnim postupcima.

Ocjena općenito pokriva proizvodne serije iz više
tvornica. Međutim, proizvođač može objediniti
podatke koji se odnose na isti tip iz više tvornica, pod
uvjetom da te tvornice primjenjuju isti sustav kakvoće i
isti sustav upravljanja kakvoćom.

*2.4 Mjerenje i zapisivanje fotometrijskih značajka*

Fotometrijska mjerenja moraju se provesti na uzorku stražnje
ploče za označivanje u točkama i s koordinatama
boje pod uvjetima ovoga pravilnika.

*2.5 Kriteriji prihvatljivosti*

Proizvođač je odgovoran za provedbu statističke
analize rezultata ispitivanja i za određivanje, u suglasnosti
s mjerodavnom ustanovom, mjerila prihvatljivosti njegovih proizvoda
radi ispunjenja specifikacija za provjeru sukladnosti proizvoda
navedenih u točki 9.1 ovoga pravilnika.

Mjerila prihvatljivosti moraju biti takva da s razinom 95 postotnog
povjerenja najmanja vjerovatnoća uspješnoga prolaska
provjere uzimanjem uzoraka kao što je opisano u dodatku 14
(prvo uzimanje uzoraka) bude 0,95.

Naredba, NN 17/1999-359
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)